
at armadong bigwas ang anti-mamamayang 

rehimeng Arroyo ngayong 2005. Ibayong 
pagtindi ng mga pakikibakang masa at patuloy na 
pag-igting ng mga armadong opensiba ng Bagong 
Hukbong Bayan (BHB) ang sagot ng sambayanang 
Pilipino sa walang awat na pagpapahirap sa 
kanila ng rehimeng Arroyo. 
Lalo pang mabilis na 
nawawasak mula sa 
loob ang re- 

Mabungang taon 
ng pakikibaka 
sa Central Luzon 


Mga tampok 
sa isyung ito... 


PAHINA 3 


Mga rebolusyonaryong 
tagumpay sa Western 
Mindanao 


himeng Arroyo dahil sa pagtindi ng alitan ng 
magkakaribal na paksyon ng naghaharing uri at mga 
paksyon sa loob ng sandatahang lakas ng reaksyunar- 
yong estado. Palawak nang palawak ang mga pwer- 
sang handang umanib sa isang nagkakaisang prente 
laban kay Arroyo. 

Nagbubunga ito ng lalong paghina at pagkakahi- 
walay ng papet na rehimeng Arroyo na maaaring 
humantong sa tuluyan nitong pagbagsak. Ang pag- 
babagsak sa rehimeng Arroyo ang tanging 
makatwirang tugon sa apat na taon nang pagpapahi- 
. rap nito sa malawak na masa ng sambayanan, 
is. laluna sa masang anakpawis. 

Ang rehimeng Arroyo na mismo ang nag- 
papabilis sa proseso ng pagbabagsak nito. 

Sunud-sunuran ang papet na rehimen sa 

mga dikta ng imperyalismong US at kon- 
AF trolado nitong mga ahensyang inter- 
7 JA nasyunal. Nag-uudyok ng malawakang 

g= galit ng masa ang rehimeng Arroyo 
dahil sa pagdudulot ng walang kaparis 
na paghihirap sa mamamayan ng mga 
batas, patakaran at programang pabor 
sa malalaking negosyong dayuhan at 
mga lokal na partner nito. 
NA Balak ng rehimeng Arroyo na lalo 
pang parusahan ang mamamayang Pilipi- 
“N/ no sa pamamagitan ng pagpapataw ng 
mga bagong pasaning buwis. Dagdag ito 


155,000 patay 
sa tsunami 
sa Indian Ocean 

sa walang awat na pagtaas sa 
presyo ng mga produktong petrolyo 
at iba pang pangunahing bilihin at 
serbisyo. Hindi na makaagapay ang 
mamamayan sa tindi ng problema 
sa disempleyo at pagpako sa 
napakababang antas ng sahod at 
sweldo ng mga manggagawa at 
kawani. 

Habang naghihikahos ang 
mamamayan, patuloy namang nag- 
papakasasa ang mga dayuhang 
among imperyalista ng rehimeng 
Arroyo sa hinuhuthot nilang super- 
ganansya at mga interes at bayad 
sa pautang. Ang naghaharing 
pangkating Arroyo mismo ay 
nagkakamal ng daan-daang mil- 
yong kurakot mula sa kabang- 
bayan at mga proyekto ng reaksyu- 
naryong gubyerno. 

Ang anumang pagtutol sa ga- 
yong kawalanghiyaan at pam- 
bubusabos ay sinasagot ng iba- 
yong pagmamalupit ng estado, 
gamit bilang sangkalan ang "gera 
laban sa terorismo." Ang nag- 
daang taon ay pinapula ng dugo 
ng ilampung biktima ng masaker 
at pananalbeyds. Tinatarget ng 
mga ito ang mga di armadong 
sibilyan sa kanayunan. Walang 
humpay ang malulupit na opera- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


syong militar, panonortyur, pam- 
bobomba, panghahalughog, sapil- 
itang ebakwasyon at iba pang 
matitinding paglabag sa karapa- 
tang-tao. 

Plano pang pataasin ang antas 
ng kontra-mamamayang digma sa 
pamamagitan ng pag-imbita ng 
ibayo pang interbensyong militar 
ng US sa Pilipinas. Ang pampuliti- 
ka at materyal na suportang 
natatanggap ng rehimen sa amo 
nitong imperyalista ay nagpa- 
palakas ng loob nitong magsaga- 
wa ng mas masahol pang mga 
paglapastangan sa karapatang- 
tao. 

Pinakahuli lamang sa pinaka- 
karumal-dumal at malupit na kri- 
men ng rehimeng Arroyo ang 
walang-awang pagmasaker sa mga 
welgista at kanilang mga tagasu- 
porta sa Hacienda Luisita Inc. 
(HLI) noong Nobyembre 16, ang 
pagpaslang sa lider magsasakang 
si Marcelino Beltran nitong 
Disyembre sa Tarlac at muling 
pag-atake sa piketlayn sa HLI 
ngayong Enero kung saan 
dalawang welgista ang binaril. 

Duguan ang kamay ni Arroyo 
sa masaker sa Hacienda Luisita. Si 
Arroyo at ang kanyang mga islo- 

gang "matatag na republika" at 
"anti-terorismo", sa katuus-tuu- 
san, ang nag-udyok sa mga 
upisyal at tauhan ng militar at 
pulis na pagbababarilin ang mga 
manggagawa at maralitang magsa- 
saka. Determinado si Arroyo na 
supilin ang pakikibaka para sa 
tunay na reporma sa lupa. 

Bilang tugon, mapangahas na 
pinalalawak at pinalalakas ang 
mga kampanya at pakikibakang 
masa ng mga magsasaka, laluna sa 
harap ng ibayong panunupil sa 
kanila tulad ng naganap na 
masaker sa Hacienda Luisita. 
Isinisigaw sa buong Pilipinas ang 
panawagan para sa tunay na 
reporma sa lupa. 

Mapangahas na pinalalawak 
ang ligal na demokratikong kilu- 
san sa kalunsuran at kabayanan. 
Nasa unahan nito ang masang 
manggagawa na nakikibaka para 
sa dagdag na sahod, umento sa 
sweldo ng mga kawani, kabuhayan 
para sa walang trabaho, pabahay 
para sa mga maralita, at disente 
at makataong pamumuhay para sa 
lahat. Nilalabanan nila ang mga 
patakaran at hakbanging nag- 
dudulot ng malawakang disemple- 
yo, kaswalisasyon, paglabag sa 
mga demokratikong karapatan at 
iba pang anyo ng ibayong pang- 
gigipit sa mga manggagawa. 

Nilalabanan ng malawak na 
masa ang walang-awat na pagtaas 
ng presyo ng langis at mga bili- 
hin. Nagpupuyos sila sa galit sa 
balak na ipataw na mga karagda- 
gang buwis at paglapastangan sa 
kanilang kagalingang panlipunan. 
Pinasisigla nila ang kanilang paki- 
kibaka para sa pagtatanggol ng 
kabuhayan, kagalingan at mga 
demokratikong karapatan ng mga 
manggagawa, magsasaka, iba 
pang maralita ng lunsod, mga 
propesyunal at intelektwal, malili- 
it na negosyante at iba pang uri at 

Mabungang taon ng rebolusyonaryong 
pakikibaka sa Central Luzon 


abunga ang taong 2004 
MM isaotisyonayong pakikibaka sa (Central 
Luzon. Bunsod nito, punung-puno ng 
kasigasigan ang mga rebolusyonaryong pwersa sa 
rehiyon sa pagpasok sa ika-37 taon ng rebolusyonar- 
yong pakikibaka. 

Armadong pakikibaka. Ang mga tagumpay sa 
larangan ng armadong pakikibaka ay nagpapakita sa 
determinasyong isulong ang rebolusyon “maging sa 
kalupaang patag, hindi masukal at nasa bukana 
lamang ng sentro ng reaksyon sa Maynila”. Tampok 
sa mga ito ang serye ng matatagumpay na taktikal na 
opensiba ng BHB mula Nobyembre 30 hanggang 
Disyembre 15. Binigwasan ang mga armadong tropa ng 
rehimeng Arroyo sa iba't ibang larangang gerilya ng 
rehiyon. Sa kabuuan, 52 sundalo at pulis ang napatay sa 
lahat ng taktikal na opensiba sa rehiyon noong 2004. 

hindi armadong mga manggagawa 


Nagtagumpay ang mga taktikal 
na opensiba ng BHB dahil sa 
aktibong paglahok at suporta ng 
masa, na nagsisilbing mga mata at 
tenga ng hukbong bayan, mataas 
na diwang lumaban ng mga Pulang 
mandirigma, at pag-unlad sa mga 
teknika at taktika sa labanan bunga 
ng tuluy-tuloy na mga pulitiko- 
militar na pagsasanay. 


inilunsad ng BHB sa CL. Hindi rin 
sinaktan ang mga sundalong 
sumuko at yaong wala na sa 
katayuang lumaban (hors de 
combat). 8 Pagtalima ito sa 
internasyunal na mga batas ng 
digma at pagrespeto sa mga 
karapatang-tao at internasyunal na 
makataong batas. “Kabaligtaran ito 
ng kontra-rebolusyonaryo at anti- 


at manggagawang bukid sa 
Hacienda Luisita na naggigiit 
lamang ng lehitimo nilang 
kahilingan at karapatan,” anang 
Komiteng Rehiyon ng PKP-Central 
Luzon. 

Maging sa mga labanang de- 
pensibo, nagpakita ng husay at 
tatag ng loob ang mga Pulang 


Wala ni isang sibilyan ang 
nadamay sa mga opensibang 


mamamayang karahasan ng reak- 
syunaryong AFP na nagmasaker sa 


mandirigma. Tinukoy ng PKP-CL 
ang nangyari sa Peñaranda, Nueva 


m" 

saray na inaagrabyado ng imperyalismo, reaksyon at 
pasismo. 

Nag-iibayo ang poot at kahandaang lumaban ng 
masang pinagsasamantalahan at inaapi. Pinangingi- 
babawan nila ang takot sa panggigipit at pandarahas 
sa kanila ng estado. Kailangang anihin at bigyang- 
direksyon ang gayong malawak at matinding disgus- 
to ng mamamayan at mapangahas na palawakin at 
palakasin ang kanilang mga pakikibakang anti- 
imperyalista, antipyudal at antipasista. 

Itinutuon nila ang pinakamalakas na hambalos sa 
reaksyunaryong rehimeng US-Arroyo para ihiwalay at 
pabagsakin ito. 

Pinalalawak ng mga rebolusyonaryong pwersa 
ang ugnay at pakikipag-alyansa sa mga grupo at ele- 

mento sa hanay ng mga naghaharing uri at reaksyu- 
naryong sandatahang lakas na handang makipagtu- 
lungan para sa kabutihan ng masa ng sambayanan at 
para wakasan ang rehimeng Arroyo. 

Nakahanda ang mga Pulang mandirigma ng 
Bagong Hukbong Bayan na mapangahas na 
palawakin at paigtingin ang rebolusyonaryong 
pakikidigmang gerilya. Pinalalawak at pinalalakas 
ang hukbong bayan. Sa taong ito, higit pang palala- 
ganapin at padadalasin ang mga taktikal na opensi- 
bang kayang ipanalo upang ibayong pahinain ang 
rehimeng Arroyo at mag-ambag sa pagsisikap ng 
mamamayan na pabagsakin ito. 

Papupulahin natin ang 2005 ng mga bandila ng 
nagpuprotestang mamamayan at ng apoy ng pinaigt- 
ing na mga armadong opensiba ng hukbong bayan. [8 

Ecija noong Oktubre 3 at sa Pura, 
Tarlac noong Oktubre 11. Sa 
Peñaranda, nakapatay at nakasugat 
ang BHB ng tinatayang 10 sundalo 
nang makaengkwentro nila ang 
56th IB at 71st IB. Binaligtad ng 
militar ang pangyayari at ipinanga- 
landakang walong Pulang 
mandirigma ang kanilang napatay. 
Sa katunayan, wala ni isa mang 
napinsala sa BHB. 

Samantala, sa Pura, mahigit 
isang batalyong sundalo at pulis 
ang nagtangkang durugin ang 
isang platun ng BHB sa Sityo 
Umangan, Barangay Balite. Ngunit 
pagkatapos ng tatlong oras na la- 
banan sa tubuhan, napatay ang 
siyam na reaksyunaryong tropa. Sa 
labanang ito, nagtulungan ang 
mga yunit sa Tarlac, Pampanga at 
Nueva Ecija sa pag-ayuda sa napal- 
abang mga kasama. Malaki ang 
naitulong ng maagap na pagpa- 
paabot ng masa ng impormasyon 
ukol sa kaaway at sa pag-atras ng 
mga kasama. 

Rebolusyong agraryo at iba 
pang pagkilos. Sa isang larangang 
gerilya sa Nueva Ecija, nakinabang 
ang mahigit 4,000 manggagawang 
bukid sa pagpapataas ng sahod sa 
pagtatanim at 1,000 pa sa pagpap- 
ataas ng hunusan pabor sa mga 
manggagapas. Libu-libo ang nakin- 
abang sa pagpapataas ng presyo ng 
palay at sibuyas sa maraming bayan 
at sa pagpapababa ng interes sa 
usura. 

Maging ang ligal na pakikiba- 
kang agraryo ay sumusulong. 
Pinakatampok ang militanteng 
pakikibaka ng mga anakpawis sa 
Hacienda Luisita. Isinisigaw sa wel- 
ga na nagsimula noong Nobyembre 
6 ang panawagan para sa kasigu- 
ruhan sa trabaho, pagpapataas ng 
sahod at mga benepisyo, gayundin 
ang pagbabasura sa Stock Distribu- 
tion Option (SDO) at panawagan 


para sa tunay na reporma sa lupa. 
Sinuportahan ito ng libu-libong 
mga kapamilya at simpatisador. 
Nasa kaibuturan nito ang matagal 
nang minimithing karapatan sa lu- 
pang patuloy na inaangkin ng mga 
Cojuangco, anang PKP-CL. 
“Masaker ang itinugon ng mga 
Cojuangco at ng pasistang rehi- 
meng Arroyo sa lehitimong kahilin- 
gan at pakikibaka ng masang 
anakpawis sa asyenda,” ayon sa 
PKP-CL. Labing-apat na welgista at 
demonstrador ang napatay. Lalong 
pinag-alab ng masaker ang galit ng 
masang manggagawa, magsasaka at 
manggagawang-bukid sa Hacienda 
Luisita. Umani ng malawakang 
pagkundena ang masaker kapwa 
mula sa masang anakpawis at ilang 
seksyon ng naghaharing uri. 
Nakatutok ang paniningil sa mga 
Cojuangco at sa rehimeng Arroyo sa 
kanilang karumal-dumal na krimen. 
Kilusang masa sa kalunsuran. 
Masiglang sumusulong ang pakiki- 
baka ng mamamayan sa rehiyon. 
Sumulong ang mga lokal na pakik- 
ibaka na pana-panahong tinahi ng 
mga pamprubinsya at panrehiyong 
pagkilos. Nakasabay ang mga ito 
sa mga pambansang kilusang masa 
at mga kilos protesta at sa ilang 
pagkakataon ay nagpakita ng 
malaking inisyatiba sa maagang 
pagharap sa maiinit na isyu. Ha- 
limbawa nito ang ilang ulit na 
paglulunsad ng welga sa trans- 
portasyon laban sa patuloy na 
pagtaas na presyo ng langis. 
Inilunsad ang dalawang araw 
na “Lakbay Riles” ng mamamayang 
laban sa North Rail Transit Project 
noong Nobyembre 29 at 30 mula 
Meycauayan hanggang Malolos sa 
Bulacan, mula Sto. Tomas hang- 
gang Clark sa Pampanga at mula 
Tarlac City hanggang Bamban sa 
Tarlac. Nagsimula ang 5503 mil- 
yong proyekto noong Nobyembre 


Halaw sa pahayag ng Komiteng Rehiyon ng PKP-Central Luzon 

3. Daan-daang libong pamilyang 
maralita ang mapapalayas mula 
Caloocan City hanggang Tarlac 
dahil dito. 

Patuloy na nakikibaka ang mga 
manggagawa para sa matas na sa- 
hod at laban sa panunupil sa kara- 
patang mag-unyon at magwelga at 
laban sa kontraktwalisasyon. Ni- 
lalabanan ng militanteng ka- 
bataan ang pagtaas ng matrikula 
at pagpapataw ng iba pang 
walang katwirang bayarin. Tinutu- 
tulan din nila ang korporatisasyon 
ng mga unibersidad at kolehiyo na 
ibinunsod ng sobrang pagliit ng 
pondo para sa edukasyon. 

Sa ngayon, napipinto ang mu- 
ling pagbwelo ng kilusang masa 
ng mga guro dahil sa pagkaantala 
ng mababa na nga nilang sweldo. 
Biktima rin sila ng pangungurakot 
ng mga pulitiko at ng upisyales ng 
Department of Education. 

Nilalabanan naman ng mga 
maralitang lunsod ang demolisyon 
ng kanilang mga bahay. 

Paglakas ng Partido. Patuloy 
ang paglaki ng kasapian ng Par- 
tido sa rehiyon. Umaabot na ito 
ng ilang libo at inaasahang higit 
pang bibilis ang tantos ng pagla- 
ki nito dahil sa sigla ng kilusang 
masa kapwa sa kanayunan at 
kalunsuran. Pinakamalaking nag- 
ambag sa paglaki ng kasapian ng 
Partido ang mga kasama sa puting 
purok mula sa pagtatapos ng 
2003 at nitong 2004. 

Nagpugay ang Partido sa mga 
rebolusyonaryong martir tulad ni 
Ka Jojo Talens (Boyet o Von), 
isang kagawad ng Komiteng Re- 
hiyon na kabilang sa pitong na- 
sawi sa isang labanan sa San Fe- 
lipe, Zambales noong Marso 9. 
Gayundin, nagpugay ang PKP-CL 
sa 14 na martir ng Hacienda Luisi- 
ta at kay Marcelino Beltran (Ka 
Marsing), lider magsasaka na 
pinaslang ng mga militar sa San 
Isidro, Tarlac City noong Disyem- 
bre 8. JAB 

Ang mga pangyayari sa matagumpay na 
opensiba ng BHB sa San Ildefonso, Bulacan 


oong Nobyembre 30, naganap ang 
IN resumas na pananambang ng 

mga Pulang mandirigma ng BHB 
sa Barangay Pasong Bangkal, San Ilde- 
ng 20- 
kataong yunit ng BHB ang 20-katao 
ring yunit ng “C” Company ng 56th IB. 
Napatay sa ambus ang 14 na sundalo at 
lima ang sugatan. Nasamsam ng BHB 


fonso, Bulacan. Inambus 


ang 18 malalakas na sandata. 


Pilit pinalabas ng militar na 
nagsasagawa ng isang relief opera- 
tion para sa mga nasalanta ng 
bagyo ang naturang yunit ng mili- 
tar. Subalit inamin mismo ng mga 
nakaligtas na sundalo na sila ay 
nagsasagawa ng misyong pang- 
kombat. Nasamsam din kay 1Lt. 
Ben Puyao ang mission order, sak- 
law, tagal, kumand at mga yunit na 
sangkot sa kanilang operasyon. 
Walang dalang anumang relief 
items ang mga sudalong napala- 
ban. Higit sa lahat, malayo ang 
pinangyarihan ng labanan sa mga 
lugar na apektado ng baha. 

Ayon sa ulat ng mga kasama sa 
Central Luzon, alas-9:00 ng umaga 
ng Nobyembre 30 nang ipaabot ng 
taumbaryo ang balitang may ope- 
rasyon ang kaaway. Naghahanda pa 
lamang sila para sa mga gawain sa 
araw na iyon kung kaya't pinag- 
pasyahan nilang iwasang 
makaengkwentro ang mga nag- 
ooperasyong militar. Kasabay ng 
pag-iwas na makabangga ang ka- 
away, tiniyak nilang nasa mataas 
na pusisyon sila. Pumwesto sila sa 
hilera ng mga punong mangga sa 
tabi ng kalsadang malayo na sa 
kabahayan. Humigit-kumulang 60 
metro ang layo ng manggahang 

MATATAGUMPAY NA OPENSIBA NG BHB 


Mahusay na plano, bentahe sa tereyn, 
mahigpit na ugnay sa masa 


ito sa kalsada. Ito na rin ang dulo 
ng masukal na bahagi ng lugar na 
iyon. Lagpas pa rito ay malaki na 
ang posibilidad na may makakita 
sa kanila. 

Habang nakaantabay ay tuluy- 
tuloy na nakatanggap ng impor- 
masyon ang mga Pulang mandirig- 
ma mula sa taumbaryo. Ayon sa 
pasabilis, sa karanasan ay sa 
kalsadang iyon dumaraan ang mga 
sundalo tuwing nag-ooperasyon. 
Alas-tres ng hapon nang nagma- 
madaling dumating ang nagbigay 
ng impormasyon. “Andyan na, mga 
kasama!” ang ulat nito. 

Nagsipaghanda ang mga geril- 
ya. Ilang sandali pa ay nakita na 
nila ang nakapila at naglalakad na 
mga kaaway. Nang pasok na sa 
tambangan ang lahat ng tropa, bi- 
nasag ng putok ng baril ang 
katahimikan. Sumunod na rin ang 
pagpapaputok ng ibang Pulang 
mandirigma, at ang makapal na 
ganting-putok ng kaaway. Malinaw 
ang bilin ng kumand sa mga Pulang 
mandirigma: huwag magpapaputok 
nang hindi sigurado ang target. 


Ito'y upang walang masayang na 
bala. Inasinta at tiniyak na bawat 
putok ay may matatamaan. 

Habang nagpapalitan ng pu- 
tok, napansin ng kumand ng BHB 
na hindi gumagalaw ang kaaway at 
nananatili sila sa lugar kung saan 
una silang pinaputukan. Nan- 
gakadapang nagkumpulan ang mga 
militar sa lungaw pero sa maba- 
bang bahagi. 

“Plangka kanan!” “Kunin ang 
kalsada!” Sunud-sunod ang bigay 
ng kumand ng CO ng yunit ng BHB. 
Di kalaunan ay nasukol ng mga 
gerilya ang paralisadong kaaway. 
Tumagal ng isa't kalahating oras 
ang labanan. 

Sumuko ang limang sugatang 
sundalo. Tinipon at kinausap sila 
ng mga kasama. Nilapatan sila ng 
unang lunas sa abot ng makakaya. 
Ayon sa mga kasama, nakiusap ang 
isang sundalo na kunin na lamang 
ng mga kasama ang kanyang 
hawak na pera. Wika ng isang sun- 
dalo, “Manganganak po ang aking 
asawa, andun po sa bag ang 
perang gagamitin sa panganga- 

nak.” Ngunit pinakuha lamang 
ng mga kasama ang kanyang bag 
at laking tuwa niya nang ipa- 
hawak ito sa kanya. Nang 
matiyak ng mga Pulang mandi- 
rigma ang kalagayan ng mga 
sugatan, pinalaya nila ang lahat 
ng mga bihag. 

Sa labanang ito, nag-alay ng 
buhay si Kasamang Anacleto Bu- 
tuan Jr. Nasugatan din ang 
dalawa pang kasama. 


Napatunayan ng mga Pulang 
mandirigma na maipagtatagum- 
pay ang opensiba laban sa nag- 
ooperasyong yunit ng kaaway sa 
pamamagitan ng mahusay na 
taktika at teknika, paggamit ng 
bentahe ng tereyn, at higit sa 
lahat, ng mahigpit na suporta ng 
masa. Sa kabila ng pagkakapan- 
tay lang ng bilang ng mga tropa 
ng BHB at ng kaaway, may kala- 
mangan ang BHB dahil sa 
mahigpit na suportang masa. 

Napatunayan din na kung 
taglay ang mga bentaheng na- 
banggit, kahit mga sundalo ng 
Philippine Army o kahit mga 
Scout Ranger na sinasabing du- 
maan sa espesyal na pagsasanay 
ay kayang gapiin. Ipinakita rin 
ng opensiba sa San Ildefonso 
ang kakayahan ng BHB na 
madaliang magbalangkas ng 
mahusay na planong pang-open- 
siba na tiyak na maipagtatagum- 
pay. 

Patuloy ang pandarahas sa piketlayn 


ng Hacienda Luisita 


w: pa ring paglubay ang 
pandarahas sa piketlayn ng 
Hacienda Luisita Inc. (HLI). Nito 
lamang Enero ay naganap ang 
pinakahuling pag-atake nang bari- 
lin nang malapitan ng mga 
armadong lalaki ang dalawang 
welgista, sina George Loveland at 
Ernesto Ramos, na tumatao sa 
piketlayn sa West Gate ng asyenda 
bandang alas-11 ng gabi noong 
Enero 5. Kasalukuyan pang agaw- 
buhay ang dalawa sa ospital 
bunga ng malulubhang tama ng 
bala sa dibdib. Ni hindi man 
lamang tuminag ang pulu-pulu- 
tong na mga pulis na naka- 
paligid sa piketlayn nang 

maganap ang pamamaril. f 

Bago ito, pinatay 
noong Disyembre 
8 sa kanyang ta- 
hanan sa Tarlac City 
ang lider magsasa- 
kang si Marce- 
lino (Ka Mar- 
cing) Beltran, 
susing saksi sa masa- 
ker sa Hacienda & 
Luisita noong CA 
Nobyembre. Si Ka 
Marcing ay tagapangulo ng Alyan- 
sa ng mga Magbubukid sa Tarlak, 
pangalawang pangulo ng Alyansa 
ng mga Magbubukid sa Gitnang 
Luzon at kinatawan ng partidong 
Anakpawis sa Tarlac. 

Mariing kinundena ni Gregorio 
"Ka Roger" Rosal, tagapagsalita 
ng PKP, ang patraydor na pama- 
maril kina Ka Marcing, Loveland at 
Ramos. Aniya, ito ay desperadong 
hakbang ng rehimeng Arroyo, 
angkang Cojuangco at pasistang 
AFP at PNP para wasakin ang 
kapasyahan ng mga manggagawa 
ng HLI na ipaglaban ang 


makatwirang sahod at seguridad 
sa trabaho at kamtin ang kataru- 
ngan para sa biktima ng masaker 
sa Hacienda Luisita. 

Mariin din itong kinundena ng 
PKP sa Central Luzon. Anito, paru- 
rusahan ng Bagong Hukbong 
Bayan sa rehiyon ang mga 
berdugong yunit ng militar at 
pulisya na walang awang bumibik- 
tima sa mamamayang mapayapang 
naggigiit ng kanilang mga karapa- 
tan. Noong Disyembre ay nilusob 
at dinisarmahan ng isang tim ng 
BHB ang tactical command post 
ng 69th IB sa Mexico, Pampanga. 
Ang 69th IB ang direktang 
nagsagawa ng pagmamasaker 
sa mga welgista at demon- 
strador sa HLI noong 
Nobyembre 16 at sa 


pagpatay kay 

Ka Marcing sa 

sumunod na 
buwan. 

Nitong Disyembre 26, ipina- 
hayag din ni Jose Agtalon, taga- 
pagsalita ng Josepino (Corpuz 
Command ng BHB-Central Luzon na 
aarestuhin at lilitisin ng hukumang 
bayan ang mga may sala sa masa- 
ker sa Hacienda Luisita, kabilang 
sina Gloria Arroyo, ilang myembro 
ng angkang Cojuangco at si Patricia 
Sto. Tomas, kalihim ng Department 
of Labor and Employment na nag- 
isyu ng assumption of jurisdiction 
order na naging batayan para sa 
sunud-sunod na marahas na pag- 
atake sa piketlayn sa HLI. JAB 

Mga tagumpay ng rebolusyonaryong 
mamamayan at kilusan sa Western Mindanao 


naryong kilusan ng Western Mindanao ang ika-36 na anibersaryo 

ng Partido. Sa nakaraang taon, mahusay na nagampanan ng 
rehiyon ang mga rebolusyonaryong tungkulin nito at nakapag-ambag sa 
pambansang panawagang palakasin at palawakin ang digmang bayan. 
Nakapaglunsad ito ng mga pakikibakang masa, higit na napalawak at 
napatatag ang baseng gerilya at napataas ang armadong kakayahan ng 
BHB sa rehiyon. 

Daan-daang pamilya ang nakinabang sa minimum na programa sa 
reporma sa lupa na pinamunuan ng Partido. Naitaas ang sahod ng mga 
manggagawang bukid sa mga palayan at niyugan, napawi ang di 
makatarungang kaltas sa timbang ng kopra, napababa ang usura nang 
50% at napababa ang pamasahe sa pagluluwas ng mga produktong 
agrikultural. Napababa rin ang presyo ng mga pangunahing bilihin sa 
baryo at napaunlad ang produksyon sa pamamagitan ng tulungan. 
Naabot ang mga ito sa pamamagitan ng nagkakaisang pagkilos ng mga 
maralitang magsasaka, manggagawang bukid at mababang panggit- 
nang magsasaka na naglunsad ng mga demokratikong konsultasyon, 
dayalogo at pakikipag-alyansa. Tuluy-tuloy ding nailunsad ang 
mga kampanya sa edukasyon, literasiya, kultura, 
kalusugan, produksyon, pagtatanggol sa kara- 
patang-tao at iba pang kampanyang nag- 
tataguyod sa kagalingan ng mamamayan. 

Higit na lumawak ang organisadong 
lakas ng mamamayan. Aabot na sa ilam- 
pung libo ang mga kasapi ng mga sama- 
hang magsasaka, kababaihan, kabataan 
at iba pang demokratikong sektor. Ang 
kabuuang baseng masa ay umabot na 


Mev dahilan upang ipagdiwang ng mamamayan at rebolusyo- 


sa ilandaang libo at nakikitang lala- Ka 

ki pa ito sa susunod na taon. $ 
Sumigla ang suporta at partisi- aS 

pasyon ng mga samahang magsasa- AK y L 


ka sa armadong pakikibaka. Dahil dito, 
marami sa kanila ang nahikayat na sumapi sa Bagong Hukbong Bayan at 
sa gayon ay higit na napalakas ang armadong kakayahan nito. 

Hindi nagapi ng reaksyunaryong hukbo ang mga pormasyong platun 
na naitayo na sa mga larangang gerilya. Napasubalian ng karanasan ng 
BHB rito ang ipinangangalandakan ng AFP na hindi na muling mababawi 
ng BHB sa Western Mindanao ang baseng masa nito na nabuwag noong 
dekada 1980 bunga ng malulubhang paglihis. Matagumpay na nakabalik 
at kumilos ang BHB sa mga estratehikong lugar sa limang prubinsya ng 
rehiyon. Napangibabawan nito ang matitinding kampanyang saywar ng 
militar at kanilang mga kasapakat. Kabilang na rito ang panlilinlang ng 
RPA-ABB na nagkukunwaring rebolusyonaryong grupo. 

Noong nakaraang taon, nakasamsam ang BHB sa rehiyon ng 30 

Zamboanga 
del Sur 
@ 


malalakas na ar- 
g! mas. Aabot sa 41 
sundalo ang napatay 
at 21 ang nasugatan 
sa mga inilunsad ni- 
tong ambus, reyd at pagdidisarma 
at sa mga engkwentro nito sa AFP 
at CAFGU. Makailang beses nitong 
matagumpay na naipagtanggol 
ang sarili sa mga sorpresang atake 
ng kaaway. 

Hindi na maitatwa ang lawak 
na naabot ng impluwensya ng 
rebolusyonaryong kilusan sa West- 
ern Mindanao. Noong nakaraang 
eleksyon, marami-raming pulitiko 
ang kusang lumapit sa rebolusyo- 
naryong kilusan upang humingi ng 
pahintulot na makapangampanya 
sa mga lugar ng rebolusyonaryong 
gubyerno. 

Sa kalunsuran, nagkaroon ng 
panibagong sigla ang paggampan 


ng mga rebolusyonaryong gawain. Katulad sa kanayunan, 
sistematikong nailunsad ang mga anti-imperyalista, 
antipyudal at antipasistang kampanya. Kabilang dito ang 
mga pakikibaka laban sa imperyalistang globalisasyon at 
panghihimasok ng mga tropa ng US sa bansa. Inilunsad 
rin ang mga kampanya para sa tunay na reporma sa lupa 
at laban sa National Integrated Protected Areas o NIPAs 
at iba pang kontra-lumad na mga proyekto. Aktibo ring 
sinuportahan ng kilusang masa sa kalunsuran ang mga 
pakikibaka sa kanayunan. 

Sa kanayunan at kalunsuran, lumawak at tumatag ang 
organisasyon ng Partido. Lumaki nang 45% ang kabuuang 
kasapian ng Partido. Karamihan sa mga bagong kasapi ay 
nagmumula sa mga organisasyong masa sa mga baryo. 

Sa harap ng mga tagumpay na ito, tinukoy ng PKP- 
Western Mindanao ang mga tungkulin nito para sa susu- 
nod na mga taon upang higit pang palakasin ang rebolu- 
syonaryong kilusan sa rehiyon. JAB 


Sa buong Mindanao... 


a kasalukuyan, nakaugat ang Partido sa limang re- 

hiyon ng Mindanao. Sa ilalim nito ang mga komite 
ng larangang gerilya at ilang interrehiyunal at munisi- 
pal na komite. Daan-daang sangay ng Partido ang 
matatagpuan sa mga baryo, mga komunidad ng marali- 
tang-lunsod, paaralan, pabrika at mga upisina. Umabot 
na sa ilang libo ang kabuuang bilang ng mga kasapi ng 
Partido sa isla. Lumaki pa ito nang 33% sa loob ng 
nakaraang taon. 

Mahigpit na pinamunuan ng Partido ang pagsulong 
ng armadong pakikibaka sa isla. Sa nakaraang taon, 
nailunsad ng BHB rito ang 60 taktikal na opensiba kung 
saan nakakumpiska ng 150 malalakas na armas. Saklaw 
ng BHB ang 20 prubinsya, 200 bayan at 1,500 baryo. 

Naitayo na ng BHB ang mga demokratikong gubyer- 
nong bayan sa maraming lokalidad. Libu-libong mama- 
mayan ang nakinabang sa matatagumpay na pakik- 
ibakang masa para sa minimum na programa ng repor- 
ma sa lupa. Sa kanayunan at kalunsuran, pinamunuan 
ng Partido ang iba't ibang kampanya at pakikibakang 
masa. 

Napanatili rin ng Partido at mga rebolusyonaryong 
organisasyon sa isla ang mga alyansa nito sa iba pang 
progresibong organisasyon. Patuloy na tinatamasa nito 
ang mahusay na pakikitungo ng Moro Islamic Liberation 
Front. Napalawak nito ang pakikipag-alyansa sa mga 
progresibong elemento ng simbahan, mga paaralan, 
mga kawani ng gubyerno at maging sa loob ng reaksyu- 
naryong militar. JAB 


Halaw sa pahayag ng PKP-Mindanao Commission 

Ang susunod na apat 
na taon sa ilalim 
ni George W. Bush 


bagong apat na taong termino bilang presi- 

dente ng imperyalismong US. Pilit pinalalabas 
ng kanyang pangkatin na ang pagwawagi niya sa 
eleksyon noong Nobyembre ay nagpapakita ng su- 
porta ng mamamayang 
Amerikano sa kon- 
serbatismo, mili- 
tarismo at unilat- 
eralismo ng kan- ⁄ 
yang rehimen. 7 Hi 
Itinuturing niya 
itong puhunan 
at tuntungan 4 
para ipagpatuloy 
ang kanyang pa- 
takaran ng inter- 
bensyon at agresyong II 
militar sa pangkalahatan at 
ng walang katwirang gera sa Iraq 
sa partikular. 

Subalit ang napakaliit (3%) na naging lamang 
ni Bush sa pangunahin niyang kalaban sa eleksyon 
ay tanda ng kabiguan niyang makakuha ng mapag- 
pasyang suporta para sa mga patakaran ng kanyang 
administrasyon. Nakakuha ng 51% ng mga boto si 
Bush habang 48% ang napunta kay John Kerry. 
Mahigit 55 milyong Amerikano ang hindi niya 
naloko at napaluhod sa kabila ng kanyang walang 
patid na pang-uupat ng isteryang "anti-terorista" 
at ng kanyang kontrol sa makinarya, pondo at iba 
pang rekurso ng gubyerno sa nakaraang apat na 
taon. 

Sa isang banda, mas buo ang loob ngayon ng 
rehimeng Bush na ituloy ang pananakop sa Iraq at 
gipitin o salakayin ang iba pang bansang itinutu- 
ring nitong banta. Nangunguna sa listahan ng mga 
bansang ito ang Iran, Syria, Cuba at North Korea. 

Determinado rin itong parusahan ang lahat ng 
mga sumalungat noon sa gera ng US sa Iraq, kabi- 
lang ang mga pinuno ng ilang ahensya ng United 
Nations (UN) na nagpasubali sa lehitimong batayan 
ng gera sa Iraq. Nagsimula nang magmaniobra ang 
US para patalsikin sina Kofi Annan, pangkalahatang 


S: Enero 20, sisimulan ni George W. Bush ang 


1, 

155,000 patay sa tsunami sa Indian Ocean 


silangan at kanlurang dulo ng Indian Ocean. Daan-daang libo pa ang sugatan. Aabot naman sa limang 


N abot sa 155,000 ang namatay nang hagupitin ng mga tsunami noong Disyembre 26 ang mga baybay ng 


milyon ang nawalan ng mga tahanan at nawasak ang mga kabuhayan. 


Saudi 
Arabia 


1 Burma 

2 Thailand 

3 Malaysia 

4 Sumatra, Indonesia 
5 Sri Lanka 

6 Somalia 


Karamihan sa mga biktima 
ay mga mangingisda at iba 
pang maralitang naninirahan 
sa mga baybaying komunidad. 

Ang mga tsunami ay ibi- 
nunsod ng lindol sa ilalim ng 
silangang bahagi ng Indian 
Ocean. Sumukat ito nang 8.9 sa 
Richter Scale, pinakamalakas sa 
nagdaang 40 taon. 

Pangunahing binayo ang 
Aceh, isang prubinsya sa hila- 
gang dulo ng Sumatra, 
Indonesia. Tinatayang aabot sa 
80,000 ang bilang ng namatay 
sa Aceh, kabilang ang 40,000 o 
80% ng populasyon ng bayan 
ng Meulaboh. Ang Aceh ay 
mahigit 160 kilometro lamang 
ad mula sa sentro ng lindol. 
Hinampas din ng matataas 


“Bush...”, mula sa pahina 8 

kalihim ng UN, at Mohamed el Ba- 
radei, pinuno ng International 
Atomic Energy Agency. 

Sa kabilang banda, hindi maga- 
gawa ng gubyernong Bush ang mga 
hakbanging ito nang hindi aani ng 
batikos at pagtutol kapwa mula sa 
mamamayang Amerikano at sa mga 
apektadong bansa. 

Una, hindi mapigil-pigil ang 
paglaki ng bilang ng mga 
Amerikanong sundalong napapatay 
at nasusugatan sa mga labanan sa 
Iraq. Bukod sa iba pang isyu kaug- 
nay ng gera, ang dumaraming kas- 
walting Amerikano ang pinakama- 
bilis na magpapalakas at magpa- 
palaki sa kilusang anti-gera sa US. 
Hindi rin katanggap-tanggap para 
sa nakararaming Amerikano ang 
dambuhalang halagang ibinubuhos 
ni Bush sa gera habang nagtutulak 
naman ito ng mga reporma sa social 

security at pagbubuwis na magiging 
pabigat sa mamamayan. 

Ikalawa, lalo ring dumarami ang 
napapatay na mamamayang Iraqi at 
nag-iibayo ang pahirap na hatid sa 
kanila ng dayuhang pananakop. 
Wala itong ibang kahahantungan 
kundi ang ibayo pang paglakas at 
pag-igting ng armadong paglaban 
ng mamamayang Iraqi at marami 
pang grupo sa Middle East na sum- 
isimpatya sa kanila. Itutulak din ni- 
to ang paglawak at paglakas pa ng 
internasyunal na nagkakaisang 
prente laban sa gera sa Iraq at sa 
militaristang patakaran ng US sa 
pangkalahatan. Ibayo ngayong 
nahihiwalay ang US sa internasyu- 
nal na komunidad. 

Ikatlo, lalong ginagalit ng uni- 
lateral na mga aksyon ng US ang 
iba pang imperyalistang kapang- 
yarihang nasasagasaan nito. Ang 
banggaan sa pagitan ng US at 


Britain sa isang banda at ng France, 
Germany, Russia at China sa kabila, 
na tumampok noong simula ng gera 
ay malamang na umigting pa sa 
harap ng pagmamatigas ng rehi- 
meng Bush sa mga aksyon nito. 

Sa kahuli-hulihan, mapupwersa 
ang rehimeng Bush na mamili sa 
dalawa: (1) ang hinahabol na paki- 
nabang mula sa mga inilulunsad na 
agresyon at interbensyong militar o 
(2) ang lahatang-panig na pin- 
salang ihahatid ng lumalawak na 
pagtutol sa gera kapwa sa US at sa 
buong mundo. 

Kapag patuloy pa ring magmati- 
gas si Bush sa pagkakataong iyon, 
walang mapapalang pakinabang 
ang kanyang rehimen mula sa 
"puhunang" ipinagyayabang niya 
ngayon. Bagkus, lalo lamang itong 
mahihiwalay kapwa sa mama- 
mayang Amerikano at sa mama- 
mayan ng buong daigdig. JAB 


na alon ang kanlurang bahagi ng 
Sumatra, ang pinakamalaking isla 
sa Indonesia. Sa kabuuan, 
tinatayang hihigit sa 100,000 ang 
kabuuang bilang ng namatay sa 
Indonesia. Aabot naman sa 30,000 
ang namatay sa Sri Lanka, 9,500 sa 
India at 5,000 sa Thailand. May 
mga namatay din sa Myanmar, 
Maldives, Somalia at Kenya. 

Nagpaabot ng pakikiramay ang 
Partido Komunista ng Pilipinas. 

Lubhang napakarami ng 
namatay sa tsunami dahil walang 
paraan para magbigay-babala sa 
mga taong naninirahan sa mga 
baybayin. Bagamat relatibong 
mura at limampung-taon nang 
nagagamit ang mga “tsunameter” 
(mga instrumento na nagbibigay- 
babala sa namumuong tsunami), 
wala ni isa sa mga bansang tina- 
maan ng pinakamatitinding 
hagupit ang may ganitong mga 
kagamitan. 

Responsibilidad ng mga gub- 
yerno sa mga bansang ito ang 
napakalaking bilang ng namatay. 
Kriminal na kapabayaan ng mga 
gubyernong ito ang kabiguang 
gumamit ng mga “tsunami early 
warning device.” Patunay ito ng 
kawalan ng malasakit sa kapakanan 
ng daan-daang libo nilang mama- 
mayan na maninirahan at 
nabubuhay sa mga baybay-dagat. 

Lalong walang malasakit ang 
imperyalistang US. Kahit may sus- 


Ano ang tsunami? 


Ang tsunami (binibigkas na su-na-mi) ay isang serye ng malalaki 
at mabibilis na alon na ibinubunsod ng malakas na paggalaw ng lupa 
sa ilalim ng dagat o malapit sa dagat dulot ng lindol o mga pagsabog 
ng bulkan. Ang tsunami ay karaniwang nag-aanyong mabilisang pag- 
baba at pagtaas ng tubig sa mga aplaya. Sa serye ng mabibilis na 


along ito, maaaring may isa o higit pa sa mga ito ang mag-anyong 
malaking alon, depende sa layo mula sa pinagmulan nitong paggalaw 
ng lupa. Depende rin sa lakas ng lindol o pagsabog ng bulkan, ang 
mga tsunami ay maaaring magtagal nang hanggang ilang oras. 
Pinakakaraniwan ang mga tsunami sa Pacific Ocean na pinalilibutan 
ng humigit-kumulang 1,150 bulkan (ang tinatawag na “Pacific Ring of 
Fire”), kapwa sa lupa at ilalim ng dagat. 


petsa na ang mga ahensya ng US 
na may namumuong tsunami sa 
Indian Ocean, hindi ito gumawa ng 
anumang hakbangin upang ipaabot 
ang impormasyong ito sa mga kin- 
auukulang bansa. Subalit kaagad 
itong nakapagpaabot ng babala sa 
base militar nito sa Diego Garcia. 

Sa harap ng napakalaking tra- 
hedya, inianunsyo ng US na $18 
milyon lamang ang iaambag 
nitong tulong sa mga bansang 
nabiktima ng trahedya. Binatikos 
ito ng internasyunal na komu- 
nidad na labis na nagngangalit sa 
lubhang napakaliit na halagang 
inilaan ng US para ipantulong sa 
mga biktima, lalupa't kung iha- 
hambing sa 51.5 bilyong araw- 
araw na badyet sa gera at 
pananakop. 

Muli ring ipinakita ng rehi- 


meng Arroyo ang lantarang opor- 
tunismo at kawalan ng malasakit 
nito sa mapait na sinapit ng 
milyun-milyong biktima ng tsuna- 
mi nang ipangalandakan nito ang 
pakinabang ng turismo sa bansa 
dahil sa pagsasara ng maraming 
tourist destination sa mga apekta- 
dong lugar. 

Kabaligtaran nito, ang mga 
komunista at rebolusyonaryong 
pwersa, laluna sa Sri Lanka, India 
at Aceh, ay maagap na nagsagawa 
ng mga operasyon upang ikoordi- 
na ang mga tulong at tiyakin na 
ang mga ito'y makararating sa 
pinakaliblib na lugar na tinamaan 
ng mga tsunami. Bilang pagkilala 
sa kanilang awtoridad, ang mga 
internasyunal na makataong ahen- 
sya ay nakipagkoordina at 
nakipagtulungan sa kanila. JAB 


Unilateral na tigil putukan ng GRP, nilabag ng militar 


NILABAG ng Armed Forces of the Philippines ang 
idineklarang unilateral na tigil-putukan ng rehimeng 
Arroyo. Nagsimula ang kanilang ceasefire noong 
Disyembre 16, 2004 at nagtapos nitong Enero 4 . 

Ayon sa NDFP-Mindanao, inoperasyon noong 
Disyembre 16 ng mga Scout Rangers ng Philippine 
Army ang sityo ng Palompon sa San Isidro, Mari- 
hatagm Surigao del Sur. Dahil dito, dalawang tropa 
ng Scout Rangers ang napatay ng mga isnayper ng 
BHB. 

Sa araw ding iyon, naglunsad ng mga opensiba 
ang mga tropa ng 23rd, 30th at 58th IB ng Philippine 
Army sa bayan ng Buenavista, Agusan del Norte. 

Sa kabilang banda, mahigpit na tumalima ang la- 
hat ng yunit ng BHB sa idineklarang unilateral na ti- 
gil-putukan ng Komite Sentral ng PKP na nagsimula 
sa Disyembre 23, 2003 at nagtapos nitong hating- 
gabi ng Enero 2. Taliwas sa ipinangangalandakan ng 
AFP, walang anumang paglabag ang BHB sa sarili ni- 
tong ceasefire. 

Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Protestang bayan at mga armadong 
opensiba ng BHB, yayanig 
sa rehimeng Arroyo sa 2005 


AN ANG 


Taon XXXVI Blg. 1 

www. philippinerevolution.org 


at armadong bigwas ang anti-mamamayang 

rehimeng Arroyo ngayong 2005. Ibayong 
pagtindi ng mga pakikibakang masa at patuloy na 
pag-igting ng mga armadong opensiba ng Bagong 
Hukbong Bayan (BHB) ang sagot ng sambayanang 
Pilipino sa walang awat na pagpapahirap sa 
kanila ng rehimeng Arroyo. 
Lalo pang mabilis na 
nawawasak mula sa 
loob ang re- 

Mabungang taon 
ng pakikibaka 
sa Central Luzon 


Mga tampok 
sa isyung ito... 


PAHINA 3 


Mga rebolusyonaryong 
tagumpay sa Western 
Mindanao 


himeng Arroyo dahil sa pagtindi ng alitan ng 
magkakaribal na paksyon ng naghaharing uri at mga 
paksyon sa loob ng sandatahang lakas ng reaksyunar- 
yong estado. Palawak nang palawak ang mga pwer- 
sang handang umanib sa isang nagkakaisang prente 
laban kay Arroyo. 

Nagbubunga ito ng lalong paghina at pagkakahi- 
walay ng papet na rehimeng Arroyo na maaaring 
humantong sa tuluyan nitong pagbagsak. Ang pag- 
babagsak sa rehimeng Arroyo ang tanging 
makatwirang tugon sa apat na taon nang pagpapahi- 
. rap nito sa malawak na masa ng sambayanan, 
is. laluna sa masang anakpawis. 

Ang rehimeng Arroyo na mismo ang nag- 
papabilis sa proseso ng pagbabagsak nito. 

Sunud-sunuran ang papet na rehimen sa 

mga dikta ng imperyalismong US at kon- 
AF trolado nitong mga ahensyang inter- 
7 JA nasyunal. Nag-uudyok ng malawakang 

g= galit ng masa ang rehimeng Arroyo 
dahil sa pagdudulot ng walang kaparis 
na paghihirap sa mamamayan ng mga 
batas, patakaran at programang pabor 
sa malalaking negosyong dayuhan at 
mga lokal na partner nito. 

Balak ng rehimeng Arroyo na lalo 
pang parusahan ang mamamayang 
Pilipino sa pamamagitan ng pagpapataw 
ng mga bagong pasaning buwis. Dagdag 


155,000 patay 
sa tsunami 
sa Indian Ocean 


PAHINA 7 PAHINA 9 


Mga instruksyon sa paglilimbag 


1. Ang pahina 11, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


